
Okresný súd Prievidza 10Ps/2/2025 3825200722 02. 04. 2025 JUDr. Katarína Zajacová ECLI:SK:OSPD:2025:3825200722.1
Uznesenie Okresný súd v Prievidzi vo veci A. B., nar. XX.X.XXXX, bytom C., D. E. F. XXX/XX, obmedzenej v spôsobilosti na právne úkony, zastúpenej hmotnoprávnou opatrovníčkou, G. B., nar. X.X.XXXX, bytom C., D. E. F. XXX/XX, o návrhu hmotnoprávnej opatrovníčky na ustanovenie kolízneho opatrovníka osobe obmedzenej v spôsobilosti na právne úkony, takto rozhodol: I. Konanie
zastavuje. odôvodnenie:
1. Hmotnoprávna opatrovníčka osoby obmedzenej v spôsobilosti na právne úkony sa podaným návrhom domáhala ustanovenia kolízneho opatrovníka osobe obmedzenej v spôsobilosti na právne úkony pre účely uzavretia zmluvy o prevode vlastníckeho práva k nehnuteľnosti zapísanej v KN na LV č. XXXX, k.ú. C., ku ktorej je výlučnou vlastníčkou. 2. Vzhľadom k tomu, že medzi osobou obmedzenou v spôsobilosti na právne úkony a jej hmotnoprávnou opatrovníčkou nedochádza ku kolízii záujmov pri uzatváraní zmluvy o prevode vlastníckeho práva k nehnuteľnosti, nie je potrebné pre tento účel ustanoviť osobe obmedzenej v spôsobilosti na právne úkony osobitného opatrovníka, hmotnoprávna opatrovníčka podaný návrh vzala celkom späť. 3. O zastavení konania súd rozhodol podľa § 29 ods. 1 CMP, podľa ktorého navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Neboli dané dôvody pre nezastavenie konania podľa § 29 ods. 2, 3 CMP. Poučenie: Proti tomuto rozhodnutiu je prípustné odvolanie. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje, písomne v troch vyhotoveniach. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 62 ods. 1, 2 CMP, odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

